《总河潘公遣役护行舟次报谢二首 其二》
明代·卢龙云

停车何地不春阳，中外名高四十霜。功满朝端瞻赤舄，业传江左试青箱。

泰云挟雨崇朝遍，海国歌风化日长。惭愧卑微叨礼数，更容诗句发清狂。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。